Awtor dźensa
Jan Hrjehor
Angelika Šołćic z Ralbic, Tomaš Kupka z Noweho Łusča, Pančanka Bernadet Ryćerjec, Ralbičan Bosćij Wowčer, Angelika Mjechelic z Pančic a Michał Čóška z Ralbic su mi lětsa nimale sportowu akciju skazyli. W lěće 1975 bě so šěstka w Ralbicach mjenujcy na kolesa sydnyła a do 350 km zdaleneho čěskeho městačka Spálené Poříčí w Plzeňským kraju kolesowała. Tež ja sym to lětsa činił a w lěćnych prózdninach na kolesu sam k sportowym přećelam do Čěskeje jěł. Startowach w Róžeńće a dojědźech po mjezystacijach Děčin (120 km), Kolešovice (130 km), Plzeń (70 km) do Spáleného Poříčí (30 km). Po puću mějach z wjedrom wulke zbožo, hačrunjež duješe mi w srjedźnych horinach mjez Děčinom w Ústeckým kraju a Kolešovicami w Středočeským kraju wětřik chětro napřećo. Hospodliwosć čěskoserbskeje swójby Štillerec-Šołćic w Kolešovicach pak mje dračinu a bój přećiwo wětřikej horu horje horu dele spěšnje zabyć da.
ceb_Latn ayr_Latn szl_Latn